CELEX: 62016CN0194
Language: fi
Date: 2016-04-07 00:00:00
Title: Asia C-194/16: Ennakkoratkaisupyyntö, jonka Riigikohus (Viro) on esittänyt 7.4.2016 – Bolagsupplysningen OÜ ja Ingrid Ilsjan v. Svensk Handel AB

13.6.2016   
            
            
               FI
            
            
               Euroopan unionin virallinen lehti
            
            
               C 211/35
            
         
      Ennakkoratkaisupyyntö, jonka Riigikohus (Viro) on esittänyt 7.4.2016 – Bolagsupplysningen OÜ ja Ingrid Ilsjan v. Svensk Handel AB
      (Asia C-194/16)
      (2016/C 211/45)
      Oikeudenkäyntikieli: viro
      
         Ennakkoratkaisua pyytänyt tuomioistuin
      
      Riigikohus
      
         Pääasian asianosaiset
      
      
         Valittajat: Bolagsupplysningen OÜ ja Ingrid Ilsjan
      
         Vastapuoli: Svensk Handel AB
      
         Ennakkoratkaisukysymykset
      
      
                  1)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 (1) 7 artiklan 2 kohtaa tulkittava siten, että jos henkilön oikeuksia väitetään loukatun internetissä julkaisemalla virheellisiä tietoja ja jättämällä poistamalla häntä koskevia kommentteja, kyseinen henkilö voi nostaa virheellisten tietojen oikaisua ja hänen oikeuksiaan loukkaavien kommenttien poistamista koskevan kanteen jokaisen jäsenvaltion tuomioistuimessa, jonka alueella internetissä julkaistu ilmoitus on tai oli saatavilla, kyseisen jäsenvaltion alueella aiheutuneen vahingon osalta?
               
            
                  2)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 7 artiklan 2 kohtaa tulkittava siten, että oikeushenkilö, jonka oikeuksia väitetään loukatun internetissä julkaisemalla virheellisiä tietoja ja jättämällä poistamatta sitä koskevia kommentteja, voi esittää vaatimuksia, jotka koskevat tietojen oikaisua, kommenttien poistamiseen velvoittamista ja internetissä tehdyn virheellisten tietojen julkaisemisen takia aiheutuneen aineellisen vahingon korvaamista, sille aiheutuneen koko vahingon osalta sen valtion tuomioistuimissa, jossa sen etujen keskus sijaitsee?
               
            
                  3)
               
               
                  Jos vastaus toiseen kysymykseen on myöntävä, onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 7 artiklan 2 kohtaa tulkittava siten, että
                  
                              —
                           
                           
                              oikeushenkilön intressien keskus sijaitsee – ja näin ollen oikeushenkilön kärsimän vahingon voidaan katsoa aiheutuneen – jäsenvaltiossa, jossa on oikeushenkilön kotipaikka, vai
                           
                        
                              —
                           
                           
                              oikeushenkilön intressien keskuksen sijaintipaikan ja näin ollen oikeushenkilön kärsimän vahingon aiheutumispaikan määrittämisessä on otettava huomioon kaikki olosuhteet, kuten oikeushenkilön kotipaikka ja toiminnan harjoittamisen paikka, asiakkaiden sijaintipaikka ja sopimusten tekotapa?
                           
                        
            
         (1)  EUVL 2012, L 351, .s 1.